Diari Oficial de la Generalitat Valenciana


Sumari del DOGV 4854, del 01-10-2004 (2004/9219)

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol anual addicional al conveni de col·laboració subscrit entre l'administració General de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla Gerontològic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4854

Data del DOGV
:   01-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/9219


Data del document
:   10-09-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * tercera edat
    * cooperació administrativa
    * política social
    * gerontologia
    * administració central

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol anual addicional al conveni de col·laboració subscrit entre l'administració General de l'estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla Gerontològic. [2004/9219]
  
Subscrit, després de la tramitació prèvia reglamentària, entre l'administració General de l'Estat i la Generalitat Valenciana, el 26 de desembre de 2003, el Protocol anual addicional al conveni de col'laboració subscrit entre l'administració General de l'Estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla Gerontològic, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0578/2004, i que figura com a annex d'esta resolució.
  
València, 10 de setembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
PROTOCOL ANUAL ADDICIONAL AL CONVENI DE COL-LABORACIÓ SUBSCRIT ENTRE L'ADMINISTRACIÓ GENERAL DE L'ESTAT, A TRAVÉS DEL MINISTERI DE TREBALL I ASSUMPTES SOCIALS, I LA GENERALITAT VALENCIANA, A TRAVÉS DE LA CONSELLERIA DE BENESTAR SOCIAL, PEL QUAL ES DETERMINEN LES APORTACIONS ECONÒMIQUES DE LES PARTS I S'INCORPOREN ELS PROJECTES SELECCIONATS PER A LA REALITZACIÓ DE PROGRAMES DEL PLA GERONTOLÒGIC.
  
Madrid, 26 de desembre de 2003
  
REUNITS
  
D'una part, el ministre de Treball i Assumptes Socials, Eduardo Zaplana Hernández-Soro, nomenat per Reial Decret 674/2002, de 9 de juliol (BOE núm. 164, de 10 de juliol), en nom i representació de l'administració general de l'estat, en virtut del que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del dia 14), segons redacció donada a esta per l'article segon, apartat 4, de la Llei 4/1999, de 13 de gener.
  
I d'una altra part, la consellera de Benestar Social de la Generalitat Valenciana, Alicia de Miguel García, nomenada per Decret 5/2003, de 20 de juny, i Decret 6/2003, de 21 de juny, del president de la Generalitat Valenciana, havent-se aprovat el Reglament Orgànic i Funcional de la Conselleria de Benestar Social per mitjà de Decret 120/2003, d'11 de juliol, del Consell de la Generalitat Valenciana (DOGV núm. 4543, de 14 de juliol del 2003).
  
Ambdós parts reconeixent-se mútua capacitat per a obligar-se i convindre,
  
EXPOSEN
  
Primer
  
Que el Ministeri de Treball i Assumptes Socials i la Generalitat Valenciana van subscriure, el 16 de desembre de 1997, un Conveni de col·laboració per al cofinançament de Programes del Pla Gerontològic a través de projectes específics del Pla Gerontològic.
  
Segon
  
Que, d'una banda, el Ministeri de Treball i Assumptes Socials, en virtut de les competències que li són atribuïdes per la Constitució de 1978 i els reials decrets 758/1996, de 5 de maig, de reestructuració de departaments ministerials, i 1888/1996, de 2 d'agost, d'estructura orgànica bàsica del Ministeri de Treball i Assumptes Socials, que assumix les competències de l'extingit Ministeri d'Assumptes Socials; i, per un altre, la Generalitat Valenciana, a través de la Conselleria de Benestar Social, d'acord amb el que establix la Llei Orgànica 5/1982 d'1 de juliol i 5/1994 de 24 de març que aprova i reforma l'Estatut d'Autonomia d'esta; tenen competències en matèria d'Acció Social i Servicis Socials.
  
Que, en la Llei 52/2002, de 30 de desembre, de Pressupostos Generals de l'Estat per al 2003; i en la Llei 12/2002, de 27 de desembre, de Pressupostos de la Generalitat Valenciana per a l'exercici 2003, s'establixen dotacions pressupostàries per a estes finalitats.
  
Tercer
  
Que el Conveni esmentat, subscrit en 1997, establix en la seua clàusula desena la pròrroga automàtica d'este per a exercicis econòmics successius, que no hi haja denúncia expressa d'alguna de les parts.
  
Quart
  
Que, no obstant això, d'eixa pròrroga automàtica s'exclouen les quantitats econòmiques expressades en el Conveni, així com en els corresponents annexos que hauran de ser actualitzats cada any a fi d'ajustar-los als projectes plantejats per la Comunitat Valenciana i les previsions pressupostàries que s'establisquen.
  
Cinqué
  
Que la Generalitat Valenciana, a través de la Conselleria de Benestar Social, justificarà davant del Ministeri de Treball i Assumptes Socials el cofinançament rebut, corresponent al Protocol Anual subscrit, si és procedent, el passat exercici per a estos fins, per mitjà d'un document que indique l'existència o la inexistència de romanents, de conformitat amb el que disposa la Llei General Pressupostària i en el corresponent Acord Anual del Consell de Ministres.
  
Sisé
  
Que, havent-se efectuat, d'acord amb el procediment previst en el Conveni subscrit abans citat, i en l'Acord del Consell de Ministres d'11 d'abril del 2003 i el complementari de 25 de juliol del 2003, la determinació de les aportacions econòmiques de les parts corresponents al present exercici 2003, correspon instrumentar-la a través del present Protocol Anual Addicional, junt amb la selecció dels projectes plantejats per la Comunitat Valenciana i aprovats així mateix, a efectes del finançament conjunt.
  
Per tot allò que s'ha manifestat, a partir de l'article 6 de la Llei 30/1992, de 26 de novembre, i a la clàusula desena del conveni de col'laboració per a la realització de programes del Pla Gerontològic, subscrit el 16 de desembre de 1997, entre el Ministeri de Treball i Assumptes Socials i la Comunitat Valenciana, ambdós parts,
  
Acorden subscriure el present Protocol Anual Addicional el qual es regirà per les següents:
  
CLÀUSULES
  
Primera
  
L'Administració General de l'Estat i la Generalitat Valenciana, a través de la Conselleria de Benestar Social, incorporen al Conveni de Col·laboració subscrit el 16 de desembre de 1997, els projectes seleccionats conjuntament, els quals s'unixen a este per mitjà de l'annex del present Protocol.
  
La duració d'este Protocol Anual Addicional s'establix per un any des de la firma d'este.
  
Segona
  
El Ministeri de Treball i Assumptes Socials a càrrec de la seua dotació pressupostària per al present exercici de 2003, aporta com a participació en el finançament dels distints programes i projectes del present Protocol la quantitat total de set milions tres-cents seixanta-un mil, sis-cents setanta-un euros (7.361.671 €), d'acord amb la distribució següent per conceptes i aplicacions:
  
1. Projectes de manteniment per al desenrotllament de programes i servicis emmarcats en el Pla Gerontològic.
  
Aplicació econòmica: 21.68.894M.036.
  
Import tres milions tres-cents trenta-cinc mil sis-cents noranta-sis euros (3.335.696 €).
  
2. Projectes de manteniment per al desenrotllament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 05.94.395E.437.
  
Import: cinc-cents cinquanta-cinc mil tres-cents catorze euros (555.314 €).
  
3. Projectes d'inversió per al desenrotllament de programes i servicis emmarcats en el Pla Gerontològic.
  
Aplicació econòmica: 09.93.738G.610.
  
Import: un milió cinc-cents seixanta-set mil huit-cents setanta-quatre euros (1.567.874 €).
  
4. Projectes d'inversió per al desenrotllament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 28.84.228Y.137.
  
Import: quatre-cents trenta-dos mil cinquanta euros (432.050 €).
  
5.Projectes de suport econòmic a l'atenció de persones majors dependents en la seua llar.
  
Aplicació econòmica: 49.45.145F.971.
  
Import: un milió quatre-cents setanta mil set-cents trenta-set euros (1.470.737 €).
  
La Comunitat Valenciana i les corporacions locals, si és procedent, d'acord amb els acords subscrits per ambdós, es comprometen a assumir la coresponsabilitat en el finançament en una quantia no inferior al 50%, dels projectes, excepte els relatius a l'apartat número 5 (suport econòmic a l'atenció de persones majors dependents en la seua llar), el finançament de la qual no serà inferior al 40% de l'import dels corresponents projectes.
  
En este sentit, l'aportació total de la Generalitat Valenciana, a través de la Conselleria de Benestar Social, per als distints programes, projectes i servicis, és de sis milions huit-cents setanta-un mil quatre-cents vint-i-quatre euros (6.871.424 €), la distribució del qual, per conceptes i segons les aplicacions econòmiques enumerades en termes dels Pressupostos Generals de l'Estat, són les següents:
  
1. Projectes de manteniment per al desenrotllament de programes i servicis emmarcats en el Pla Gerontològic.
  
Aplicació econòmica: 97.02.024Y.559.
  
Import: tres milions tres-cents trenta-cinc mil sis-cents noranta-sis euros (3.335.696 €).
  
2. Projectes de manteniment per al desenrotllament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 56.04.538I.208.
  
Import: cinc-cents cinquanta-cinc mil tres-cents catorze euros (555.314 €).
  
3. Projectes d'inversió per al desenrotllament de programes i servicis emmarcats en el Pla Gerontològic.
  
Aplicació econòmica: 34.20.951P.761.
  
Import: un milió cinc-cents seixanta-set mil huit-cents setanta-quatre euros (1.567.874 €).
  
4. Projectes d'inversió per al desenrotllament de programes i servicis dirigits a l'atenció de malalts d'Alzheimer i altres demències.
  
Aplicació econòmica: 82.25.952H.461.
  
Import: quatre-cents trenta-dos mil cinquanta euros (432.050 €).
  
5. Projectes de suport econòmic a l'atenció de persones majors dependents en la seua llar.
  
Aplicació econòmica: 77.02.654X.731.
  
Import: nou-cents huitanta mil quatre-cents noranta euros (980.490 €).
  
Tercera
  
La dotació econòmica per a l'execució del Conveni, dins del present exercici econòmic 2003, es desglossa entre els projectes seleccionats de la manera que figura en l'annex adjunt.
  
Quarta
  
La vigència i aplicació del present Protocol Anual és d'un any a partir de la firma, no obstant això, en allò no previst en l'esmentat Protocol Anual s'aplicarà el que establix el conveni firmat l'any 1997 entre l'administració general de l'Estat, a través del Ministeri de Treball i Assumptes Socials, i la Comunitat Valenciana.
  
Cinquena
  
La naturalesa d'este Protocol Anual és administrativa, per la qual cosa la competència per a conéixer de les controvèrsies, que l'execució d'este Protocol poguera donar lloc, correspon a la jurisdicció contenciosa administrativa.
  
I en prova de conformitat, subscriuen el present Protocol Anual Addicional, en dos exemplars, al lloc i en la data amunt indicats
  
Pel Ministeri de Treball i Assumptes Socials: Lucía Figar de Lacalle, secretària general d'Assumptes Socials (PD Orde comunicada de 14 d'abril del 2003).
  
Per la Generalitat Valenciana: Alicia de Miguel García, consellera de Benestar Social de la Generalitat Valenciana.
  
ANNEX
  
COST DELS PROJECTES CORRESPONENTS
  
A LA COMUNITAT VALENCIANA, I ESPECIFICACIÓ DE LES APORTACIONS DE LES PARTS QUE HO COFINANÇEN :
  
FINANÇAMENT EXERCICI 2003
  
(Segons Protocol)
  
C.VALENCIANA
  
Aplicació Pressupostària 19.04.313l.452
  
1.Projectes de manteniment per al desenrotllament de programes i servicis emmarcats en el Pla Gerontològic.
  
 CA/CL MTi AS
  
Benidorm (Alacant)
  
Residència 450.000,00 € 450.000,00 €
  
Elx (Alacant)
  
Residència 600.000,00 € 600.000,00 €
  
Vila-real (Castelló)
  
Residència 335.696,00 € 335.696,00 €
  
Port de Sagunt (València)
  
Residència Port de Sagunt 400.000,00 € 400.000,00 €
  
Moncada (València)
  
Residència 350.000,00 € 350.000,00 €
  
Puçol (València)
  
Residència 400.000,00 € 400.000,00 €
  
Torrent (València)
  
Residència 400.000,00 € 400.000,00 €
  
Massamagrell (València)
  
Residència 400.000,00 € 400.000,00 €
  
TOTAL 3.335.696,00 € 3.335.696,00 €
  
Aplicació Pressupostària 05.16.416Y.624
  
2.Projectes de manteniment de programes i servicis dirigits a l'atenció de malalts d'Alzheimer i altres demències.
  
 CA/CL MT i AS
  
Alacant
  
Centre de Dia d'Atenció especialitzada a Mal.
  
d'Alzheimer 65.000,00 € 65.000,00 €
  
Alacant
  
Atenció domiciliària a mal.i familiars
  
d'Alzheimer 14.000,00 € 14.000,00 €
  
Alcoi (Alacant)
  
Programa de Respir en Residència per a Mal.
  
d'Alzheimer 10.000,00 € 10.000,00 €
  
Alcoi (Alacant)
  
Centre de Dia 20.000,00 € 20.000,00 €
  
Dénia (Alacant)
  
Estades diürnes per a malalts d'Alzheimer 12.000,00 € 12.000,00 €
  
Villena (Alacant)
  
Atenció en domicili a malalts d'Alzheimer 10.000,00 € 10.000,00 €
  
Elda (Alacant)
  
Programa de Servicis Alternatius en Atenció Diürna 10.000,00 € 10.000,00 €
  
Castelló
  
Atenció Integral a mal. Alzheimer i les seues
  
Famílies. Vila-real (Castelló) 55.569,00 € 55.569,00 €
  
Centre de Dia d'Atenc. Esp. a Mal.
  
d'Alzh.i altres Demències 30.745,00 € 30.745,00 €
  
València
  
Centre de Dia C/Eugenia Vinyes 38.000,00 € 38.000,00 €
  
València
  
Unitat de Respir per a Mal. d'Alzheimer
  
C/ Mestre Sosa 13.000,00 € 13.000,00 €
  
Ontinyent (València)
  
Assessor.perma. a Fam. de Mal.Alzheimer.
  
Serv.de Psicoestimulació 27.000,00 € 27.000,00 €
  
Port de Sagunt (València)
  
Centre de Dia d'Atenció especialitzada a Mal.
  
d'Alzheimer 22.000,00 € 22.000,00 €
  
Chiva (València)
  
Atenció Residencial per a Mal. d'Alzheimer i
  
altres Demències 228.000,00 € 228.000,00 €
  
TOTAL 555.314,00 € 555.314,00 €
  
Aplicació Pressupostària 39.69.306Y.112
  
3.Projectes d'inversió per al desenrotllament de programes i servicis emmarcats en el Pla Gerontològic.
  
 CA/CL MT i AS
  
Ademuz (València)
  
Residència /Centre de Dia 187.874,00 € 187.874,00 €
  
Manises (València)
  
Residència /Centre de Dia 731.144,00 € 731.144,00 €
  
Benicassim (Castelló)
  
Residència Est.Temp. La Bartola 160.000,00 € 160.000,00 €
  
Benidorm (Alacant)
  
Centre de Dia 14.000,00 € 14.000,00 €
  
Petrer (Alacant)
  
Residència / Centre de Dia La Molineta 200.000,00 € 200.000,00 €
  
SAntonio de Benagéber (València)
  
Residència Sant Antoni de Benagéber 130.000,00 € 130.000,00 €
  
Carlet (València)
  
Residència de Carlet 118.856,00 € 118.856,00 €
  
Gandia (València)
  
Residència / Centre de Dia de Gandia 26.000,00 € 26.000,00 €
  
TOTAL 1.567.874,00 1.567.874,00
  
Aplicació Pressupostària 65.46.734Y.103
  
4.Projectes d'inversió dirigits a malalts d'Alzheimer i altres demències.
  
 CA/CL MTi AS
  
Manises (València) 432.050,00 € 432.050,00 €
  
Residència / Centre de Dia
  
TOTAL 432.050,00 € 432.050,00 €
  
Aplicació Pressupostària 40.51.240Z.340
  
5.Projectes de suport econòmic a l'atenció de persones majors dependents en la seua llar.
  
 CA/CL MT i AS
  
Programa global de suport econòmic
  
en tot el territori de la Comunitat Autònoma. 980.490,00 € 1.470.737,00 €
  
TOTAL 980.490,00 € 1.470.737,00 €